Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5689

(2) Az (1) bekezdésben említett intézkedésekre vonatkozóan a következő rendelkezések alkalmazandók: i. Amennyiben a fent említett jegyzőkönyvek a Közösségen, illetve a Spanyol Királyságon kívül álló okokból nem jönnek létre a csatlakozás időpontjáig, a Közösség által meghozandó intézkedésekben minden esetben rendelkezni kell arról, hogy a csatlakozás időpontjától kezdve a Spanyol Királyság az említett megállapodásokban részes, kedvezményes bánásmódban részesített országokra, illetve a Közösséggel társult országokra a legnagyobb kedvezmény elvét alkalmazza, továbbá figyelembe kell venni a szóban forgó harmadik országok által az említett időpontban a Spanyol Királyságra alkalmazott rendelkezéseket. ii. Amennyiben az i. pontban említettektől eltérő okok miatt nem jönnek létre a csatlakozás időpontjáig a fent említett jegyzőkönyvek, a Közösség az (1) bekezdésben említett intézkedések elfogadása érdekében a Konferencia keretében elfogadott átmeneti intézkedéseket és kiigazításokat veszi alapul, és adott esetben figyelembe veszi az érintett harmadik országokkal folytatott tárgyalások során kialakult eredményt.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes